cyanic-selkie/wikianc huggingface dataset:
บีเอ็นเคโฟร์ตีเอต
แอปพลิเคชัน
วันที่ 1 มิถุนายน พ.ศ. 2560 วงร่วมกับ Mad Virtual Reality Studio เปิดแอปพลิเคชันชื่อ BNK48 AR แอปที่สามารถดูภาพเคลื่อนไหวของสมาชิกได้โดยการสแกนรูป Photo Set ชุด Debut, Thai costume และ Halloween ต่อมาวันที่ 2 ตุลาคม พ.ศ. 2560 ได้เปิดแอปพลิเคชันเพิ่มอีก 2 ตัวได้แก่ BNK48 Sweet Call แอปนาฬิกาปลุกที่สามารถตั้งเสียงปลุกเป็นเสียงของสมาชิกรุ่นที่ 1 ทั้ง 29 คน และระบบการสุ่มเสียงปลุกของสมาชิกภายในแอป และ BNK48 Jigsaw แอปต่อจิ๊กซอว์รูปภาพของสมาชิกรุ่น 1 มีภาพจิ๊กซอว์ให้เล่นและสะสมกว่า 300 ภาพในแบบต่าง ๆ ซึ่งปัจจุบันแอป BNK48 Sweet Call มีอัปเดตเสียงของสมาชิกรุ่นที่ 2 เพิ่มเข้ามา ส่วนแอป BNK48 AR และ BNK48 Jigsaw ยังไม่มีอัปเดตเพิ่มเติม
วันที่ 24 กรกฎาคม พ.ศ. 2561 ซัมซุงได้เปิดตัวมือถือรุ่น Samsung Galaxy J8 โดยมีบีเอ็นเคโฟร์ตีเอตเป็นแบรนด์แอมบาสเดอร์ และมีแอปพลิเคชันชื่อ BNK48 ที่ในช่วงแรกมีเฉพาะในรุ่นนี้เท่านั้น ซึ่งภายในแอปจะมีวอลเปเปอร์เมมเบอร์ และริงโทนเสียงเมมเบอร์ แอปนี้ยังคงมีการปรับปรุงอัปเดตสิ่งใหม่เพิ่มเข้าไปในแอปอยู่เรื่อย ๆ ล่าสุดได้มีการเพิ่มแอป BNK48 ลงไปในมือถือรุ่น Samsung Galaxy J4+ และ Samsung Galaxy J6+ ปี 2018 และต่อมาได้ทยอยเพิ่มในมือถือรุ่นอื่น ๆ ของซัมซุง
วันที่ 21 ตุลาคม พ.ศ. 2561 วงได้ร่วมกับ Ookbee ประกาศเปิดตัวแอปพลิเคชันอย่างเป็นทางการของวง ในชื่อ iAM48 Official Application (BNK48 Official เดิม) โดยในแอปพลิเคชันนี้จะประกอบไปด้วย การถ่ายทอดสดเดี่ยวพร้อมดูย้อนหลังของแต่ละเมมเบอร์ (ย้ายจากแอปพลิเคชันวูฟ), การส่งของขวัญให้เมมเบอร์ในแอป, การถ่ายทอดสดพิเศษในโรงละคร(จ่ายเงินรายเดือนหรือรายปี), การจองบัตรสุ่มเข้าชมโรงละคร, การโหวตลงคะแนนซิงเกิลเลือกตั้ง, การใช้บัตรเข้าร่วมงานจับมือ, การฟังเพลงจากโค้ด "Music Card" รวมถึงรายละเอียดข่าวสารงานต่าง ๆ ของวงในอนาคตด้วย
วีดีโอเกม
วันที่ 22 ธันวาคม พ.ศ. 2561 วงได้เปิดตัวและเปิดให้ดาวน์โหลดแอปพลิเคชันชื่อ BNK48 Star Keeper แอปพลิเคชันเกมส์แนวอาร์เคด เป็นเรื่องราวเกี่ยวกับดาวจักรราศีทั้ง 13 กลุ่ม ถูกสิ่งมีชีวิตจากกาแลคซี่อื่นยึดครอง ยานอวกาศของกัปตันทั้ง 16 คน จึงต้องฟันฝ่าอุปสรรคต่าง ๆ รวมถึงกำจัดเหล่าลูกน้องของมินิบอส และบอสของแต่ละด่านไปให้ได้ ซึ่งในระบบจะมีเสียงพากย์เกมส์ รวมทั้งไอเทมพิเศษ และชิพการ์ดของสมาชิกทุกคนอีกด้วย ต่อมาวันที่ 4 เมษายน พ.ศ. 2562 ได้มีการปล่อยแอปพลิเคชันใหม่ ชื่อ Sisters Hunters แอปพลิเคชันเกมส์แนวอาร์เคด เกี่ยวกับการปราบกระสือ เพื่อเป็นการโปรโมทภาพยนตร์เรื่องSisters กระสือสยามในช่วงนั้นอีกด้วย วันที่ 8 กรกฎาคม ปีเดียวกันได้ปล่อยแอปพลิเคชันชื่อ BNK48 Oshi Festival แอปพลิเคชันเกมส์แนวเพลง ซึ่งในระบบจะมีเพลงของบีเอ็นเคโฟร์ตีเอต เสียงพากย์เกมส์ และตัวละครในเกมส์ที่เป็นสมาชิกรุ่นหนึ่ง
หนังสือ
ปี พ.ศ. 2561 วงได้ร่วมกับสำนักพิมพ์แซลมอน จัดทำหนังสือชื่อ B Side The Untold Story of BNK48 เป็นหนังสือเล่มแรกของวงที่มีบทสัมภาษณ์สมาชิกรุ่นแรกและบอกเล่าเรื่องราวของวงในมุมที่ไม่เคยเปิดเผยมาก่อน ต่อมาช่วงปลายปีวงได้ร่วมกับสำนักพิมพ์ เซนชู ตีพิมพ์หนังสือการ์ตูนของวงเองเรื่องแรกในชื่อ BNK48 Comic Most Dream เป็นเรื่องราวเกี่ยวกับกีฬาวอลเลย์บอล โดยเนื้อเรื่องได้รับลิขสิทธิ์จากประเทศญี่ปุ่น จัดทำและวาดลายเส้นการ์ตูนใหม่โดยนักวาดการ์ตูนคนไทย มีทั้งหมด 3 เล่ม วางจำหน่ายในรูปแบบหนังสือการ์ตูน และอีคอมมิค
ปี พ.ศ. 2562 วงร่วมกับเว็บไซต์ข่าว Mango Zero และนิตยสาร Nylon Thailand จัดทำหนังสือด้วยกัน 2 เล่ม คือ BNK48 6th Single Senbatsu General Election เป็นหนังสือรวมบทสัมภาษณ์และเบื้องหลังเกี่ยวกับงานเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 และ BNK48 2nd Anniversary เป็นหนังสือรวบรวมบทสัมภาษณ์สมาชิกที่ได้เป็นเซ็นเตอร์และเหตุการณ์สำคัญของวงที่ผ่านมาตั้งแต่วันแรกจนถึงวันครบรอบวง 2 ปี
กิจกรรมการกุศล
เมื่อวันที่ 6 สิงหาคม พ.ศ. 2560 วงได้จัดงานประมูลรูปสมาชิกในวงเพื่อนำเงินไปช่วยเหลือผู้ประสบอุทกภัยในภาคตะวันออกเฉียงเหนือ ซึ่งรูปของสมาชิกที่มีราคาสูงที่สุดคือ เฌอปราง อารีย์กุล ประมูลได้ไป 77,000 บาท
ปี พ.ศ. 2561 มีการจัดคอนเสิร์ตการกุศลชื่อ Thailand for Attapeu เมื่อวันที่ 31 กรกฎาคม เพื่อระดมทุนช่วยเหลือผู้ประสบอุทกภัยจากเหตุการณ์น้ำท่วมเนื่องจากเขื่อนเซเปียน-เซน้ำน้อยแตก ในแขวงจำปาศักดิ์ ทางตะวันออกเฉียงใต้ของสาธารณรัฐประชาธิปไตยประชาชนลาว ทำให้เกิดน้ำท่วม ที่แขวงอัตตะปือ วันที่ 23 ตุลาคม ปีเดียวกัน วงได้มอบเงินรายได้ส่วนหนึ่งจากการจำหน่ายบัตรคอนเสิร์ต BNK48 D-DAY Jiradapa Produced Concert เป็นจำนวนเงิน 1,000,000 บาท ให้กับสมาคมกีฬาสเปเชี่ยลโอลิมปิคแห่งประเทศไทย เพื่อนำไปใช้เป็นทุนในการฝึกซ้อมและเตรียมตัวไปแข่งขันสเปเชี่ยลโอลิมปิคเวิร์ดเกมส์ ที่ประเทศสหรัฐอาหรับเอมิเรตส์ ซึ่งเป็นกีฬาสำหรับคนที่พิการทางสมองและปัญญา โดยสเปเชี่ยลโอลิมปิคเป็นองค์กรสากล ที่ต้องการพัฒนาคนที่พิการทางสมองและปัญญาด้วยกีฬา และส่งเสริมการยอมรับและความเข้าใจซึ่งกันและกันกับคนปกติ ต่อมาในวันที่ 12 พฤศจิกายน วงได้เข้าร่วมงานแถลงข่าวโครงการ The Blue Carpet Show for UNICEF ซึ่งจัดขึ้นโดย UNICEF ประเทศไทย
ในปี พ.ศ. 2562 วงได้ทำกิจกรรมพิเศษเมื่อวันที่ 9 มกราคม โดยลงพื้นที่ร่วมฟื้นฟูและให้กำลังใจผู้ที่ได้รับผลกระทบจากพายุโซนร้อนปาบึก ณ ศาลาประชาสันต์ อำเภอปากพนัง จังหวัดนครศรีธรรมราช ต่อมาวันที่ 25 กุมภาพันธ์ วงได้กล่าวถึงการจัดตั้ง มูลนิธิ BNK48 ที่จะทำหน้าที่ส่งมอบความรัก กำลังใจ และกำลังทรัพย์ ในโครงการรวมพลังรักและหวังดี เพื่อช่วยเหลือสังคมในด้าน เด็ก สตรี และพื้นที่ประสบปัญหาภัยพิบัติ โดยใช้แอปพลิเคชัน BNK48 เป็นช่องทางการบริจาค นอกจากนี้ ยังมีการจำหน่ายหุ่นฟิกเกอร์ของ เฌอปราง อารีย์กุล ในชื่อ BNK48 Cherprang Premium Collectible จัดทำโดย Toylaxy Studio เพื่อนำรายได้หลังหักค่าใช้จ่ายสมทบทุนมูลนิธิด้วย
กระทั่งวันที่ 26 กรกฎาคม พ.ศ. 2562 ได้มีการจดทะเบียนจัดตั้ง มูลนิธิบีเอ็นเค ขึ้นอย่างเป็นทางการ
การตอบรับ
สุภลักษณ์ เตชะพิชญภักดี คอลัมนิสต์มติชน อธิบายว่าบีเอ็นเคโฟร์ตีเอตเป็นวงดนตรีที่ได้รับความนิยม และถือเป็นปรากฏการณ์ทางสังคมในประเทศไทย โดยเฉพาะหลังช่วงปลายปี พ.ศ. 2560 จากผลงานเพลง "คุกกี้เสี่ยงทาย" รวมไปถึงข่าวเกี่ยวกับวงต่าง ๆ ทั้งตามสื่อหลักและในโซเชียลมีเดียที่มีการเผยแพร่อยู่เป็นระยะ ๆ ปัจจุบันวงได้ขายซิงเกิลไปแล้วเป็นจำนวนกว่าหนึ่งล้านแผ่น ซึ่งมีการมองว่าเป็นจำนวนที่มากเมื่อเทียบกับกระแสในยุคที่คนส่วนใหญ่ไม่นิยมซื้ออัลบั้มเป็นแผ่น หากแต่จะเน้นการฟังเพลงผ่านยูทูปหรือการสตรีมมิงแทนมากกว่า และมีรายได้จากงานเลือกตั้งประจำซิงเกิลที่ 6 กว่า 200 ล้านบาท จิรัฐกล่าวว่าจากการตอบรับนี้ ทำให้วงสามารถผลิตผลงานเพลง ผลงานการแสดงซีรีส์และภาพยนตร์ และผลงานภาพยนตร์โฆษณาสินค้าออกมาอย่างต่อเนื่อง เขายังกล่าวอีกว่าปัจจัยสำคัญสำหรับการเติบโตของวงคือการขยายความนิยมผ่านสื่อสังคม ซึ่งสอดคล้องกับรางวัล "ศิลปินกลุ่มที่มีผลงานยอดเยี่ยมบนโซเชียลมีเดีย" ที่วงได้รับจากงานไทยแลนด์โซเชียลอะวอดส์ และการที่มีบุคคลบันเทิงที่ได้รับความนิยมมากอยู่แล้วจำนวนหลายคนเข้ามาร่วมเป็นแฟนคลับของวง
ธัญวัฒน์ อิพภูดม คอลัมนิสต์เดอะแมตเทอร์ มองว่าความสำเร็จของวงมีอิทธิพลในการปลุกกระแส "ไอดอล" ในเมืองไทยและเป็นตัวสะท้อนได้ดีถึงท่าทีของแบรนด์หรือภาคธุรกิจที่พร้อมจะลงทุนในธุรกิจนี้ รวมไปถึงการเป็นทางผ่านสำหรับกลยุทธ์การเข้าถึงกลุ่มคนรุ่นใหม่เพื่อเรียกคะแนนนิยมของพรรคการเมืองบางพรรค
ภาพลักษณ์
สมาชิกของวงนั้นจะเรียกกันว่า "ไอดอล" ที่ทำหน้าที่เป็นแบบอย่างที่ดีให้แก่เยาวชน ซึ่งคนส่วนใหญ่มองว่าจุดขายของวงนั้นไม่ได้มาจากทักษะในการร้องหรือการเต้น แต่มาจากพัฒนาการและบุคลิกภาพของสมาชิกแต่ละคนมากกว่า ในขณะเดียวกัน การที่แฟนคลับส่วนใหญ่ซึ่งเป็นผู้ชายมายืนมองดูสมาชิกใน "ตู้ปลา" ก็ถือว่าเป็นภาพที่ค่อนข้างแปลกตาในสังคมไทยเช่นกัน แต่ถึงกระนั้น คนทั่วไปอาจเห็นว่าแฟนคลับที่ชื่นชอบวงส่วนมากจะเป็นผู้ชาย เพราะผู้ชายอาจจะแสดงออกมากกว่า ทั้งจากที่เห็นรวมกลุ่มยืนร้องเพลงประสานเสียงหน้าเวทีหรือที่งานจับมือ คนจึงจดจำว่าแฟนคลับมีแต่กลุ่มผู้ชาย แต่จริง ๆ แล้วมีสัดส่วนเป็นครึ่งต่อครึ่ง
นอกจากนี้ สมาชิกวงทุกคนยังมีข้อพึงปฏิบัติตามเป็นจำนวนมาก อาทิเช่น การห้ามทำศัลยกรรม ห้ามถ่ายแบบแฟชั่นแนวเซ็กซี่ ห้ามถ่ายรูปคู่ร่วมกับผู้อื่นในที่สาธารณะ ฯลฯ รวมไปถึงธรรมเนียมปฏิบัติบางข้อที่ไม่ปรากฏเป็นลายลักษณ์อักษร เช่น การห้ามมีความรัก ซึ่งธรรมเนียมเหล่านี้ จิรัฐได้กล่าวไว้ว่าเป็นผลพวงมาจากมาจากวัฒนธรรมญี่ปุ่น และเป็นการตอบสนองจุดประสงค์ที่ต้องการให้วงมีภาพลักษณ์ที่ดีต่อเยาวชน
ข้อวิจารณ์
เมื่อวันที่ 24 เมษายน พ.ศ. 2561 วงได้รับเชิญจากนายกรัฐมนตรี ประยุทธ์ จันทร์โอชา ให้ไปประชาสัมพันธ์สถานีวิทยุของรัฐ ซึ่งมีผู้คนจำนวนหนึ่งมองว่าการกระทำนี้เป็นการหาเสียงจากสมาชิกวงในการเลือกตั้งของประเทศไทยที่กำลังจะถึง แต่วงปฏิเสธในภายหลังว่ากิจกรรมนี้ไม่เกี่ยวข้องกับการเมือง
ตำบลพรสวรรค์ (อำเภอเสลภูมิ)
เขตการปกครอง
ตำบลพรสวรรค์มี 5 บ้าน 9 หมู่บ้าน
โรงเรียน
1. โรงเรียนบ้านสะอาดนาดี
2. โรงเรียนบ้านนาแพง
วันวัฒนธรรม
วันวัฒนธรรม เป็นวันนักขัตฤกษ์ซึ่งจัดขึ้นเป็นประจำทุกปีในญี่ปุ่นในวันที่ 3 พฤศจิกายน มีวัตถุประสงค์ในการส่งเสริมวัฒนธรรม ศิลปะ และความพยายามทางวิชาการ โดยทั่วไปแล้วงานเทศกาลจะรวมถึงนิทรรศการศิลปะ ขบวนพาเหรด และพิธีมอบรางวัลสำหรับศิลปินและนักวิชาการที่มีชื่อเสียง
ประวัติศาสตร์
วันวัฒนธรรมจัดขึ้นครั้งแรกในปี พ.ศ. 2491 เพื่อรำลึกถึงการประกาศรัฐธรรมนูญของญี่ปุ่นหลังสงครามเมื่อวันที่ 3 พฤศจิกายน พ.ศ. 2489
วันที่ 3 พฤศจิกายน ถือเป็นวันหยุดนักขัตฤกษ์ครั้งแรกในปี พ.ศ. 2411 โดยเรียกว่า เทนโช-เซตสุ  ซึ่งเป็นวันหยุดที่จัดขึ้นเพื่อเป็นเกียรติแก่วันประสูติของจักรพรรดิผู้ครองราชย์ในเวลานั้นหรือจักรพรรดิเมจิ หลังจากการเสียชีวิตของจักรพรรดิเมจิในปี พ.ศ. 2455 วันที่ 3 พฤศจิกายนจะหยุดเป็นวันหยุดจนถึงปี พ.ศ. 2470 เมื่อวันเกิดของเขาเป็นวันหยุดเฉพาะของตัวเองหรือที่เรียกว่า เมจิ-เซ็ตซุ ต่อมาได้ถูกยกเลิกหลังจากการประกาศวันวัฒนธรรมในปี พ.ศ. 2491
เฉากั๋วจิ้ว
เฉากั๋วจิ้ว ชื่อจริงว่า เฉา อี้ (曹佾) และชื่อรองว่า จิ่งซิว (景休) เป็นบุคคลในประมวลเรื่องปรัมปราจีน ลัทธิเต๋าจัดเข้าเป็นเซียนองค์หนึ่งในกลุ่มโป๊ยเซียน (แปดเซียน)
วันวัฒนธรรม
การปฏิบัติในปัจจุบัน
เนื่องจากวันวัฒนธรรมมีขึ้นเพื่อส่งเสริมศิลปะและความพยายามทางวิชาการด้านต่างๆ รัฐบาลท้องถิ่นและจังหวัดมักเลือกวันนี้เพื่อจัดแสดงงานศิลปะเทศกาลวัฒนธรรมและขบวนพาเหรด ยกตัวอย่างเช่นในฮาโกเนะในจังหวัดคานางาวะจะมีการจัดขบวนฮาโกเนะไดเมียว ในทุก ๆ ปีเพื่อแสดง เสื้อผ้าและเครื่องแต่งกายสมัยเอโดะ โรงเรียนประถมและมัธยมมักจะจัดเทศกาลวัฒนธรรม
เฉากั๋วจิ้ว
เชื่อกันว่า เฉากั๋วจิ้วสืบเชื้อสายมาจากเฉา ปิน (曹彬) ขุนพลในต้นยุคราชวงศ์ซ่ง คำว่า "กั๋วจิ้ว" มิใช่ชื่อ แต่เป็นคำเรียกขานซึ่งมีผู้เห็นต่างเกี่ยวกับความหมายเป็นสองกลุ่ม กลุ่มแรกว่า ควรแปลว่า "พระเจ้าน้า" เพราะเขาเป็นพระอนุชาของจักรพรรดินีเฉา (曹皇后) พระมารดาบุญธรรมของจักรพรรดิซ่งอิงจง (宋英宗) จึงอาจถือว่า มีศักดิ์เป็นน้าทางแม่ของจักรพรรดิซ่งอิงจง กลุ่มที่สองว่า ควรแปลว่า "น้องเมียกษัตริย์" เพราะเขาเป็นพระอนุชาของจักรพรรดินีเฉา พระมเหสีของจักรพรรดิซ่งเหรินจง (宋仁宗) จึงมีศักดิ์เป็นน้องเมียของจักรพรรดิซ่งเหรินจง
เฉากั๋วจิ้วมักได้รับการแสดงภาพว่า สวมชุดขุนนาง และถือแท่นหยกประจำตำแหน่ง นอกจากนี้ ยังถือกันว่า เขาเป็นเทพประจำสาขาการแสดงและการละครต่าง ๆ
วันวัฒนธรรม
การปฏิบัติในปัจจุบัน
ตั้งแต่ปี 1936 เป็นต้นมามีการจัดพิธีมอบรางวัลเครื่องราชอิสริยาภรณ์วัฒนธรรมอันทรงเกียรติ โดยจักรพรรดิมอบให้แก่ผู้ที่มีความก้าวหน้าทางวิทยาศาสตร์ ศิลปะ หรือวัฒนธรรมอย่างมีนัยสำคัญ นับเป็นหนึ่งในเกียรติประวัติสูงสุดที่ราชวงศ์จักรพรรดิมอบให้ รางวัลนี้ไม่จำกัดเฉพาะชาวญี่ปุ่น ตัวอย่างเช่นมอบให้กับนักบินอวกาศอพอลโล 11 เมื่อเดินทางกลับจากดวงจันทร์ได้สำเร็จเช่นเดียวกับ โดนัลด์ คีน นักวิชาการด้านวรรณกรรม
วันวัฒนธรรมตามสถิติเป็นหนึ่งในวันที่อากาศดีสุดในปี ระหว่างปี พ.ศ. 2508-2539 มีเพียงสามปีที่มีฝนตกในโตเกียวในวันวัฒนธรรม
ฮอลลิวูดสแควส์
ฮอลลีวูดสแควร์ส (Hollywood Squares) เป็นรายการโทรทัศน์อเมริกัน ประเภทตลกและเกมโชว์ โดยผู้เข้าแข่งขันจะเล่นทิกแท็กโท เพื่อชนะเงินรางวัล
bonus round 1986 [version 1]
รอบโบนัสในซีซั่นจะมีรถทั้งหมด 7 คันโดยกุณแจจะอยู่ในดาราทั้ง 9 คน โดยมีกุญแจรถจริงอยู่ 7 อัน ปลอม 2 อัน
bonus round 1986 [version 2]
เป็นกติกาเดิมเพียงแต่เปลี่ยนเป็น 5 อันเท่านั้น และ5อันนั้นไม่มีกุญแจปลอมเลย
bonus round 1998
จะมีรางวัลในรอบโบนัสจากดาราทั้งหมด 9 ช่องแต่ละข่องดาราจะมีรางวัลอยู่โดยผู้เข้าแข่งขันจะต้องเลือก แค่ 1 ช่อง และจะต้องตอบคำถามให้ถูกถึงจะได้รางวัล
โกเรียวกากุ
ประวัติศาสตร์
ทาเกดะ อายาซาบูโร เป็นผู้ออกแบบโกเรียวกากุใน ค.ศ. 1855 โดยยึดตามแผนจากผลงานของโวบ็อง สถาปนิกชาวฝรั่งเศส ป้อมปราการนี้มีรูปร่างคล้ายดาวห้าแฉก ทำให้มีตำแหน่งปืนบนกำแพงมากกว่าป้อมปราการดั้งเดิมของญี่ปุ่นและลดจำนวนจุดบอดที่ปืนใหญ่ไม่สามารถยิงได้
ป้อมปราการแห่งนี้สร้างขึ้นโดยผู้สำเร็จราชการแทนโทกูงาวะ เพื่อปกป้องช่องแคบสึงารุจากการรุกรานของกองเรือรัสเซีย
โกเรียวกากุมีชื่อเสียงในฐานะที่ตั้งของการต่อสู้ครั้งสุดท้ายของสงครามโบชิงโดยการต่อสู้ใช้เวลาหนึ่งสัปดาห์ (20–27 มิถุนายน ค.ศ. 1869)
ขุนลอ
ขุนลอ หรือ อ้ายลอ เป็นผู้ก่อตั้งเมืองหลวงพระบางในตำนาน พระองค์เป็นพระโอรสองค์โตในพระโอรสทั้งเจ็ดองค์ของขุนบรมราชาธิราช ในบางครั้งถือว่าพระองค์เป็นพระมหากษัตริย์พระองค์แรกของลาว พระราชวงศ์ลาวสืบเชื้อสายมาจากพระองค์ ขุนลอสวรรคตในปี พ.ศ. 1323
นีโกลา เวนโตลา
นิโกลา เวนโตลา (Nicola Ventola) เกิดเมื่อวันที่ 24 พฤษภาคม ค.ศ.  1978 เป็นนักฟุตบอลเล่นในต่ำแหน่งกองหน้าและเคยติดทีมชาติอิตาลีมาแล้ว แต่ไม่มีโอกาสประเดิมสนามสักที เริ่มเล่นฟุตบอลครั้งแรกกับสโมสรบารีในปี ค.ศ.  1994 ก่อนย้ายไปอตาลันต้า
พระตำหนักสึชิมิกะโดะ
<div style = "position:absolute; left:379px; top: 52px">
พระตำหนักสึชิมิกะโดะ (土御) พระตำหนักโบราณที่ตั้งอยู่ใน พระราชวังหลวงเฮอัง โดยเป็นที่พำนักของ ฟุจิวะระ โนะ มิชินะงะ ขุนนางที่กำลังเรืองอำนาจในขณะนั้นพร้อมกับครอบครัวรวมถึง จักรพรรดินีโชชิ จักรพรรดินีใน จักรพรรดิอิจิโจ จักรพรรดิองค์ที่ 66 และที่นี่เป็นที่ประสูติของจักรพรรดิถึง 3 พระองค์คือ จักรพรรดิโกะ-อิจิโจ จักรพรรดิองค์ที่ 68, จักรพรรดิโกะ-ซุซะกุ จักรพรรดิองค์ที่ 69 และ จักรพรรดิโกะ-เรเซ จักรพรรดิองค์ที่ 70
และนามของพระตำหนักแห่งนี้ต่อมาได้ถูกนำไปเป็นพระนามของ จักรพรรดิสึชิมิกะโดะ จักรพรรดิองค์ที่ 83
ซิตีออฟอีวิล
ซิตีออฟอีวิล เป็นสตูดิโออัลบั้มชุดที่ 3 ของอะเว็นจด์เซเวนโฟลด์ ออกจำหน่ายเมื่อวันที่ 6 มิถุนายน พ.ศ. 2548 โดยวอร์เนอร์บราเธอร์สเรเคิดส์ ร่วมกันกับโปรดิวเซอร์ แอนดริว เมอร์ดอก ซิตีออฟอีวิล มีความเป็นฮาร์ดร็อก และคลาสสิกเฮฟวีเมทัลมากขึ้น มากกว่าสตูดิโออัลบั้มสองชุดที่ผ่านมาของอะเว็นจด์เซเวนโฟลด์ ชื่ออัลบั้มนี้มาจากเนื้อเพลงในเพลง "บีสต์แอนด์เดอะฮาร์ลอต" ซึ่งเป็นเพลงลำดับแรกของอัลบั้ม
รายชื่อเพลง
เพลงทั้งหมดแต่งโดย อะเว็นจด์เซเวนโฟลด์
ดับเบิลยูดับเบิลยูอี (ชุดวิดีโอเกม)
ดับเบิลยูดับเบิลยูอีทูเค (WWE 2K) หรือซึ่งรู้จักกันในชื่อซีรีส์ ดับเบิลยูดับเบิลเอฟ/ดับเบิลยูดับเบิลยูอี สแมคดาวน์, 'สแมคดาวน์ วีเอส. รอว์ หรือซีรีส์ ดับเบิลยูดับเบิลยูอี' เป็นชุดวิดีโอเกมแนวจำลองกีฬามวยปล้ำอาชีพ ชุดเกมถูกพัฒนาและวางจำหน่ายเป็นรายปีตั้งแต่ ค.ศ. 2000 โดยชุดเกมพัฒนาร่วมกันโดย Yuke และ Visual Concepts จาก ดับเบิลยูดับเบิลยูอี 2K14 จนถึง ดับเบิลยูดับเบิลยูอี 2K20 เมื่อ Yuke ถอนตัวจากทีมพัฒนา (Yuke เป็นผู้พัฒนาเกมเดียวจนถึงภาค 2K14) ชุดเกมจัดจำหน่ายโดยทูเคสปอร์ตส โดยการเกิ่นนำของแต่ละเกมในชุดเกมนี้คือการจำลองเป็นนักกีฬามวยปล้ำอาชีพ ซึ่งเจาะจงเฉพาะดับเบิลยูดับเบิลยูอีมากขึ้น และนำเสนอการปรับปรุงที่เหนือกว่าเกมลำดับก่อนหน้า ตัวเกมมีประเภทการจับคู่, เนื้อเรื่องและนักมวยปล้ำจากดับเบิลยูดับเบิลยูอี
ประวัติ
ชุดเกมนี้มีชื่อว่า สแมคดาวน์! หลังจากรายการโทรทัศน์ สแมคดาวน์ ของดับเบิลยูดับเบิลยูอี โดยวิดีโอเกมเปิดตัวเกมแรกในชุดเกมนี้คือ ดับเบิลยูดับเบิลยูเอฟ สแมคดาวน์! ในเดือนมีนาคม 2000 ซึ่งตามมาด้วยเกมเหล่านี้ยังเป็นเกมที่ออกเฉพาะบนคอนโซลเพลย์สเตชันของโซนี่ หลังจากการขยายแบรนด์ ชุดนี้ได้รับการตั้งชื่อว่า ''สแมคดาวน์! วีเอส. รอว์ ในปี 2004 เพื่อบ่งชี้ถึงแบรนด์ รอว์ ก็มีจุดเด่นเช่นกัน ภายในไม่กี่ปีที่ผ่านมาชุดเกมได้ขยายไปสู่การเปิดตัวรายปีสำหรับเครื่องเล่นวิดีโอเกมยุคที่เจ็ด รวมถึงโทรศัพท์มือถือ Yuke's ได้เปิดตัวเกมในญี่ปุ่นภายใต้ชื่อ Exciting Pro Wrestling อย่างไรก็ตามหลังจากเกม สแมคดาวน์! วีเอส. รอว์ 2006 ทีเอชคิวได้เข้ามาเป็นผู้จัดจำหน่ายในญี่ปุ่น เกมต่อมาของชุดเกมถูกเปลี่ยนชื่อเพียงแค่ ดับเบิลยูดับเบิลยูอี'' โดยเริ่มต้นจากปี 2011 และปี 2012
หลังจากการล้มละลายของทีเอชคิวในเดือนมกราคม 2013 มีรายงานว่าลิขสิทธิ์ชุดเกม ดับเบิลยูดับเบิลยูอี ถูกซื้อโดยเทคทูอินเตอร์แอ็กทีฟ โดยเทคทูอินเตอร์แอ็กทีฟยืนยันการเข้าซื้อกิจการในเดือนกุมภาพันธ์ โดยบอกว่าจะรักษาบริการของพนักงานของ Yuke และ THQ ที่ทำงานในการพัฒนาชุดเกม ดับเบิลยูดับเบิลยูอี โดยเกม ดับเบิลยูดับเบิลยูอี 2K14 เป็นเกมแรกที่เปิดตัวภายใต้แบรนด์ทูเค
ในต้นปี 2016 ดับเบิลยูดับเบิลยูอีและทูเคได้ลงนามในข้อตกลงเพื่อต่อสัญญาลิขสิทธิ์ของชุดเกมทูเคซึ่งไม่ทราบรายละเอียดที่แน่นอน เกม ดับเบิลยูดับเบิลยูอี 2K20 ที่วางจำหน่ายในปี 2019 กลายเป็นเกมแรกภายใต้แบนรนด์ทูเคที่ไม่ได้รับการพัฒนาโดย Yuke's ดับเบิลยูดับเบิลยูอี 2K20 ได้รับการพัฒนาแทนโดย Visual Concepts ซึ่งเคยทำงานในการพัฒนาเกมก่อนหน้านี้
วิลเลียม โกลดิง
เซอร์ วิลเลียม โกลดิง (William Golding; 19 กันยายน ค.ศ. 1911 - 19 มิถุนายน ค.ศ. 1993) เป็นกวีและนักเขียนชาวอังกฤษ
ประวัติ
วิลเลียม เจอรัลด์ โกลดิง เกิดเมื่อปี ค.ศ. 1911 บิดาของเขาเป็นครูใหญ่ที่โรงเรียน Marlborough Grammar School ส่วนมารดาทำงานเกี่ยวกับสิทธิสตรี โกลดิงเข้าเรียนที่โรงเรียนที่บิดาเขาสอนอยู่ ขณะที่อายุได้ 12 ปี เขาก็เขียนนวนิยายเรื่องแรกแต่ไม่สำเร็จ ต่อมาโกลดิงเรียนต่อที่มหาวิทยาลัยออกซฟอร์ด โดยเลือกเรียนวรรณกรรมอังกฤษแทนสาขาวิทยาศาสตร์ที่บิดาต้องการ หลังเรียนจบ เขาก็เป็นครูสอนปรัชญาและภาษาอังกฤษที่โรงเรียน Bishop Wordsworth’s School ในซอลส์บรี และออกกวีนิพนธ์ Poems ช่วงสงครามโลกครั้งที่สอง โกลดิงเข้าเป็นทหารในสังกัดราชนาวี มีส่วนในการจมเรือประจัญบานบิสมาร์ค หลังสงคราม เขากลับไปสอนหนังสือและเขียนนิยายต่อ จนในปี ค.ศ. 1954 โกลดิงก็ออกนิยายเล่มแรก Lord of the Flies (ชื่อไทย "จ้าวแห่งแมลงวัน" หรือ "วัยเยาว์อันสิ้นสูญ" ) ที่มาต่อมาถูกนำไปสร้างเป็นภาพยนตร์ 2 ครั้ง ในปี ค.ศ. 1980 เขาออกหนังสือ Rites of Passage ซึ่งทำให้เขาได้รับรางวัลแมนบุคเคอร์ สามปีต่อมา โกลดิงได้รับรางวัลโนเบลสาขาวรรณกรรม และอีกห้าปีต่อมา เขาก็ได้รับการแต่งตั้งให้เป็นอัศวินโดยสมเด็จพระราชินีนาถเอลิซาเบธที่ 2 แห่งสหราชอาณาจักร โกลดิงเสียชีวิตด้วยโรคหัวใจในปี ค.ศ. 1993 ขณะมีอายุได้ 81 ปี
วันมูหะมัดนอร์ มะทา
วันมูหะมัดนอร์ มะทา (เกิด 11 พฤษภาคม พ.ศ. 2487) หรือ วันนอร์ เป็นนักการเมืองชาวไทย ประธานรัฐสภาไทยและประธานสภาผู้แทนราษฎรไทยคนปัจจุบัน (ชุดที่ 26) สมาชิกสภาผู้แทนราษฎร อดีตรองนายกรัฐมนตรีและรัฐมนตรีหลายสมัย เป็นประธานรัฐสภาและประธานสภาผู้แทนราษฎรคนแรกที่เป็นชาวไทยมุสลิม ในช่วง พ.ศ. 2539 จนถึง พ.ศ. 2543 (ชุดที่ 20) และเคยเป็นแกนนำกลุ่มวาดะห์
ประวัติ
วันมูหะมัดนอร์ มะทา เกิดวันที่ 11 พฤษภาคม พ.ศ. 2487 ที่อำเภอเมือง จังหวัดยะลา เป็นบุตรของนายเจ๊ะอาแว กับนางแวสะปิเยาะ มะทา และเป็นพี่คนโตในบรรดาพี่น้องทั้งหมด 10 คน คือ
การศึกษา
วันมูหะมัดนอร์ มะทา จบการศึกษาชั้นประถมศึกษา จากโรงเรียนบ้านสะเตง จังหวัดยะลา ชั้นมัธยมศึกษาตอนต้น ที่โรงเรียนคณะราษฎรบำรุง จังหวัดยะลา ชั้นมัธยมศึกษาตอนปลาย โรงเรียนอิสลามวิทยาลัยแห่งประเทศไทย กรุงเทพมหานคร จากนั้นได้เข้าศึกษาปริญญาตรี ครุศาสตรบัณฑิต ที่จุฬาลงกรณ์มหาวิทยาลัย ด้วยทุนกระทรวงมหาดไทย และสำเร็จการศึกษาระดับปริญญาโท ครุศาสตรมหาบัณฑิต (สาขาวิชาบริหารการศึกษา) จุฬาลงกรณ์มหาวิทยาลัยเช่นเดียวกัน
การทำงาน
วันมูหะมัดนอร์ มะทา เริ่มรับราชการครูและได้รับตำแหน่งเป็นครูใหญ่ โรงเรียนอัตตัรกียะห์ อิสลามียะห์ จังหวัดนราธิวาส ตั้งแต่อายุเพียง 20 ปี ต่อมาในปี พ.ศ. 2512 ได้ย้ายมาเป็นอาจารย์ประจำวิทยาลัยครูสงขลา (ปัจจุบันมหาวิทยาลัยราชภัฏสงขลา) ปี พ.ศ. 2518 เป็นอาจารย์คณะศึกษาศาสตร์ มหาวิทยาลัยศรีนครินทรวิโรฒ สงขลา (ปัจจุบันมหาวิทยาลัยทักษิณ) และเป็นอาจารย์พิเศษ คณะศึกษาศาสตร์ มหาวิทยาลัยสงขลานครินทร์พร้อมกันด้วย จากนั้นในปี พ.ศ. 2521 ได้รับตำแหน่งรองอธิการบดี วิทยาลัยครูสงขลา
การเมือง
วันมูหะมัดนอร์ มะทา เข้าสู่วงการเมืองครั้งแรกในสังกัด พรรคกิจสังคม เป็นผู้ร่วมก่อตั้งและแกนนำ กลุ่มวาดะห์ ไปเข้าสังกัด พรรคประชาธิปัตย์ และต่อมาย้ายไปร่วมก่อตั้งพรรคประชาชน และ พรรคความหวังใหม่ โดยมีตำแหน่งเป็นรองหัวหน้าพรรค และเป็นผู้นำกลุ่มวาดะห์ แทนนายเด่น โต๊ะมีนาที่ไม่ได้รับการเลือกตั้ง และขึ้นเป็นเลขาธิการพรรคในเวลาต่อมา ก่อนจะย้ายไปเข้าสังกัด พรรคไทยรักไทย จากการยุบรวมพรรคความหวังใหม่เข้ากับพรรคไทยรักไทย เมื่อเดือนมกราคม พ.ศ. 2545 และ วันมูหะมัดนอร์ มะทา ได้รับตำแหน่งเป็น รองหัวหน้าพรรคไทยรักไทย
ต่อมาวันมูหะมัดนอร์ มะทา ถูกตัดสิทธิ์ทางการเมืองเป็นเวลา 5 ปี จากคำวินิจฉัยในคดียุบพรรคการเมือง พ.ศ. 2549 แต่ยังคงมีบทบาทให้คำแนะนำ ส.ส.กลุ่มวาดะห์ ซึ่งย้ายจาก พรรคไทยรักไทย ไปสังกัดพรรคประชาราช ระยะหนึ่ง ก่อนจะย้ายไปสังกัด พรรคมัชฌิมาธิปไตย เมื่อวันที่ 14 ตุลาคม พ.ศ. 2550 และย้ายไปสังกัด พรรคพลังประชาชน กระทั่งในปี พ.ศ. 2555 หลังจากพ้นถูกตัดสิทธิ์ทางการเมือง นายวันมูหะหมัดนอร์ ได้สมัครเข้าเป็นสมาชิกพรรคเพื่อไทย
รางวัลและเกียรติยศ
วันมูหะมัดนอร์ มะทา ได้รับพระราชทานยศกองอาสารักษาดินแดนเป็น นายกองใหญ่วันมูหะมัดนอร์ มะทา เมื่อ พ.ศ. 2546
ไนต์ซาฟารี (แก้ความกำกวม)
ไนท์ซาฟารี สามารถหมายถึง
โทรอนโตแร็ปเตอส์
โทรอนโต แร็ปเตอร์ส เป็นทีมบาสเกตบอลในลีกเอ็นบีเอ ในเมืองโทรอนโต รัฐออนแทรีโอ ในประเทศแคนาดา เล่นอยู่ในโซนแอตแลนติกในสายตะวันออก เป็นทีมที่ถูกเพิ่มขึ้นมาจากการขยายเอ็นบีเอเข้าไปในแคนาดาในปี ค.ศ. 1995 พร้อมกับทีมแวนคูเวอร์ กริซลีส์
พลังงานในประเทศไทย
พลังงานในประเทศไทย กล่าวถึงการใช้พลังงาน และการผลิตไฟฟ้า การนำเข้าและส่งออกไฟฟ้าของประเทศไทย ในปี พ.ศ. 2556 กระทรวงพลังงานได้กล่าวว่าประเทศไทยมีการใช้พลังงาน 75.2 Mtoe และเพิ่มขึ้นจากปีก่อนหน้าร้อยละ 2.6 โดยทางบริษัทบริติชปิโตรเลียมได้ประมาณการใช้พลังงานของประเทศไทยที่ 115.6 Mtoe ในปีเดียวกัน ในขณะเดียวกันมีการประมาณการที่กล่าวถึงในเดอะเวิลด์แฟกต์บุ๊กว่าในปี พ.ศ. 2557 ประเทศไทยมีกำลังการผลิตไฟฟ้าที่ 164,000 กิโลวัตต์-ชั่วโมง โดยมีการนำเข้าไฟฟ้า 12,000 กิโลวัตต์-ชั่วโมง และส่งออกไฟฟ้า 1,600 กิโลวัตต์-ชั่วโมง
ประเทศไทยสามารถผลิตน้ำมันได้ประมาณหนึ่งในสามของน้ำมันที่มีการใช้ในประเทศและเป็นประเทศที่มีการนำเข้าน้ำมันเป็นอันดับสองของประเทศในเอเซียตะวันออกเฉียงใต้ ประเทศไทยยังเป็นผู้ผลิตแก๊สธรรมชาติเป็นจำนวนมาก และมีถ่านหินเป็นอันดับที่สองของเอเซียตะวันออกเฉียงใต้รองจากประเทศอินโดนีเซีย
น้ำมัน
ราคาน้ำมันไทยมีการกำหนดจากโครงสร้างราคาน้ำมันสำเร็จรูปไทย ซึ่งมีการเก็บภาษีและเงินเข้ากองทุนต่าง ๆ ถึง 35–60% ของราคาหน้าปัํม นอกจากนี้ยังมีปัจจัยจากการอุดหนุนเชื้อเพลิงชีวภาพที่แพงกว่าน้ำมันปกติ และค่ากลั่นน้ำมันที่เอกชนกำหนดเองได้
วิทยุติดตามตัว
เพจเจอร์ในไทย
เพจเจอร์หรือวิทยุตามตัวเริ่มใช้ในประเทศไทยตั้งแต่ปี พ.ศ. 2520 และได้รับความนิยมอย่างกว้างขวางในช่วงปี พ.ศ. 2530 - พ.ศ. 2544 โดยบริษัทแปซิฟิก
โดยเทเลซิส เป็นผู้ให้บริการรายแรก ภายใต้ ชื่อ “แพคลิงก์” ซึ่งได้รับสัมปทานจากการสื่อสารแห่งประเทศไทยต่อมาองค์การโทรศัพท์แห่งประเทศไทย ได้ให้สัมปทานแก่เอกชนรายอื่น เริ่มจาก “โฟนลิงก์” ของกลุ่มชินคอร์ป ตามมาด้วย “ฮัทชิสัน” ซึ่งเป็นการร่วม ทุนระหว่างฮัทชิสันวัมเปาและล็อกซเล่ย์ ที่เปิดให้บริการในเวลาไล่เลี่ยกัน หลังจากนั้นมีกลุ่มเลนโซ่และกลุ่มยูคอม
ก๊กเสง
ก๊กเสง หรือ กุยเสง มีชื่อในสำเนียงจีนกลางว่า กัวเซิ่ง (เสียชีวิต ค.ศ. 189) เป็นตัวละครในวรรณกรรมจีนอิงประวัติศาสตร์เรื่องสามก๊ก ขันทีในยุคราชวงศ์ฮั่นตอนปลาย เป็นสมาชิกขันทีของคณะสิบขันที และเป็นขันทีที่มีอำนาจมากในรัชสมัยของพระเจ้าเลนเต้
ในสามก๊กฉบับเจ้าพระยาพระคลัง (หน) มีการเรียกชื่อก๊กเสงเป็น 2 ชื่อ คือก๊กเสงและกุยเสง โดยเรียกเมื่อกล่าวถึงครั้งแรกว่าก๊กเสง ในภายหลังเรียกว่ากุยเสงโดยบอกว่าอยู่นอกกลุ่มสิบขันที ซึ่งเป็นความเข้าใจผิด
ประวัติ
เมื่อพระเจ้าเลนเต้สววรคต โฮจิ๋น แม่ทัพใหญ่ในราชสำนักและเป็นพี่ชายของนางโฮเฮา ได้ยกหองจูเปียนโอรสพระเจ้าเลนเต้ที่เกิดกับนางโฮเฮาขึ้นเป็นกษัตริย์ และได้ให้อ้วนเสี้ยวคุมทหารไปตามจับขันทีเกนหวนซึ่งเป็นผู้สนับสนุนหองจูเหียบ โอรสพระเจ้าเลนเต้ที่เกิดกับนางอองบีหยิน เกนหวนหนีไปในสวนดอกไม้และถูกก๊กเสงสังหารในสวนดอกไม้นั้น เมื่อเกนหวนตาย อ้วนเสี้ยวได้ยุยงให้โฮจิ๋นกวาดล้างสิบขันทีที่เหลือให้สิ้น ก๊กเสงพร้อมด้วยขันทีที่เหลือที่นำโดยเตียวเหยียงจึงได้ไปเข้าเฝ้านางโฮเฮา อ้างว่าเกนหวนแต่เพียงผู้เดียวที่คิดการหมายจะยกหองจูเหียบขึ้นเป็นกษัตริย์ พวกตนที่เหลือมิได้รู้เห็นเป็นใจด้วย พร้อมอ้อนวอนให้นางโฮเฮาช่วยพูดกับโฮจิ๋นให้ไว้ชีวิตพวกตน นางโฮเฮายอมทำตามคำอ้อนวอนของสิบขันที โฮจิ๋นจึงเลิกคิดการกวาดล้างสิบขันที
ต่อมา อ้วนเสี้ยวยุยงโฮจิ๋นให้กำจัดสิบขันทีอีกครั้ง โดยแนะนำให้เรียกกองกำลังหัวเมืองยกมาเมืองหลวงเพื่อปราบสิบขันที เหล่าสิบขันทีทราบข่าวจึงได้วางแผนลวงโฮจิ๋นมาฆ่าได้สำเร็จ เมื่อโจโฉและอ้วนเสี้ยวรู้ว่าโฮจิ๋นตายแล้ว จึงนำทหารพังประตูชั้นในแล้วบุกเข้าไปในวัง ก๊กเสงและเพื่อนขันทีอีก 3 คน คือ เตียวต๋ง เชียกง (เทียควง) และเห้หุย รีบหนีเข้าไปในสวนดอกไม้ โจโฉและอ้วนเสี้ยวจึงนำทหารตามไปสังหารทั้ง 4 คน แล้วสับศพจนละเอียด
ดูเพิ่ม
189
รัตนโกสินทร์ (แก้ความกำกวม)
รัตนโกสินทร์ อาจจะหมายถึง
กุลวลี นพอมรบดี
นางสาวกุลวลี นพอมรบดี (ชื่อเล่น : แคมป์) (เกิด 1 กุมภาพันธ์ พ.ศ. 2529) สมาชิกสภาผู้แทนราษฎรจังหวัดราชบุรี 2 สมัย
เดนเวอร์
ชื่อเล่นของเดนเวอร์ คือ ไมล์ไฮซิตี้ เนื่องจากตัวเมืองสูงจากระดับน้ำทะเลประมาณ 1 ไมล์ (1,609 เมตร) ที่บันไดตึกแคปิตอลทิศตะวันตก ขั้นที่ 15 สูง 1 ไมล์พอดี และบริเวณที่ต่างๆในเมืองเดนเวอร์ เช่น สนามเบสบอลคูรส์ฟิลด์ จะมีที่นั่งหนึ่งที่เป็นสีม่วง (สีประจำทีม โคโลราโด รอกกี้ส์) เพื่อบ่งบอกว่าที่นั่งตัวนั้นสูงระดับ 1 ไมล์เช่นกัน สนามบินนานาชาติเดนเวอร์ สูงจากระดับน้ำทะเล 1,655 เมตร
กุลวลี นพอมรบดี
ประวัติ
กุลวลี นพอมรบดี เกิดเมื่อวันที่ 1 กุมภาพันธ์ พ.ศ. 2529 ที่ตำบลหน้าเมือง อำเภอเมือง จังหวัดราชบุรี เป็นบุตรสาวของนายมานิต นพอมรบดี และนางกอบกุล นพอมรบดี กุลวลี สำเร็จการศึกษาระดับปริญญาตรี Bachelor of Business (Accounting) จาก Swinburne University of Technology ประเทศออสเตรเลีย สถานภาพโสด
เดนเวอร์
เดนเวอร์ยังได้ชื่อทางประวัติศาสตร์ว่า Queen City of the Plains เนื่องจากความสำคัญของอุตสาหกรรมการเกษตรของเมือง ทำให้เรือรบสหรัฐอเมริกา หลายลำใช้ชื่อว่า USS Denver เพื่อเป็นการให้เกียรติเมือง
กุลวลี นพอมรบดี
งานการเมือง
กุลวลี เข้าสู่วงการการเมือง ด้วยการดำรงตำแหน่งสมาชิกสภาองค์การบริหารส่วนจังหวัดราชบุรี 2 สมัย รวมไปถึงเคยทำหน้าที่เป็นเลขานุการส่วนตัวของ นายมานิต ผู้เป็นบิดา ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ
เดนเวอร์
ทีมกีฬาในเดนเวอร์ที่สำคัญ ได้แก่ เดนเวอร์ บรองโกส์ ทีมอเมริกันฟุตบอล เล่นที่สนามอินเวสโกฟิลด์
มหาวิทยาลัย ในเมืองเดนเวอร์ ได้แก่ มหาวิทยาลัยโคโลราโด เดนเวอร์, มหาวิทยาลัยเดนเวอร์
ประเทศลัตเวียในพาราลิมปิกฤดูร้อน 2016
ประเทศลัตเวีย เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติลัตเวียเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 11 คนใน 6 ชนิดกีฬา
กรีฑา
ผลการแข่งขันดังนี้ :
กีฬาบาสเกตบอลในโอลิมปิกฤดูร้อน 1980
การแข่งขันบาสเกตบอลในโอลิมปิกฤดูร้อน 1980 เป็นการแข่งขันบาสเกตบอลโอลิมปิกที่จะจัดขึ้นในมอสโก ประเทศสหภาพโซเวียต กำหนดแข่งขันระหว่างวันที่ 20-30 กรกฎาคม พ.ศ. 2523
สั่วเอ๋อถู
สั่วเอ๋อถู (2179-2246) เป็นเสนาบดีระหว่างรัชสมัยของจักรพรรดิคังซี ของ ราชวงศ์ชิง เขาเป็นอาของพระมเหสีเอกจักรพรรดินีเซี่ยวเฉิงเหรินแห่งสกุลเฮ่อเซ่อหลี่ ซึ่งสิ้นพระชนม์ระหว่างมีพระประสูติกาล เขาเป็นบุตรชายของสั่วหนี หนึ่งในสี่องคมนตรี ซึ่งถูกแต่งตั้งให้ช่วยยุวจักรพรรดิจักรพรรดิคังซี บริหารราชการแผ่นดินระหว่างที่พระองค์ยังทรงพระเยาว์ ในฐานะอาของจักรพรรดินีเซี่ยวเฉิงเหริน เขาเป็นพระอัยกา (ตา) ขององค์ชายยฺหวิ่นเหริง องค์ชายรัชทายาทระหว่างรัชสมัยของจักรพรรดิคังซี สั่วเอ๋อถูมิได้รับตำแหน่งขุนนางขั้น 1 จาก สั่วหนี บิดาของเขาเพราะมารดาของเขาไม่ใช่ภรรยาเอก เขามีสถานะต่ำกว่ากาบูลา พี่ชายคนโตของเขา บิดาของจักรพรรดินีเซี่ยวเฉิงเหริน พี่ชายคนที่ 5 และ 6 ได้รับตำแหน่งขุนนางขั้น 1
สั่วเอ๋อถูมีส่วนช่วยยุวจักรพรรดิคังซี ในการปลดเอ๋าไป้ องคมนตรีระหว่างรัชสมัยของยุวจักรพรรดิ จากนั้น สั่วเอ๋อถูจึงค่อย ๆ สะสมอำนาจเพิ่มมากขึ้นและกลายเป็นหนึ่งในขุนนางคนสำคัญที่สุดภายใต้จักรพรรดิคังซี เขามีความขัดแย้งอย่างยาวนานกับหมิงจู ผู้นำขุนนางอีกคนหนึ่งในราชสำนักของจักรพรรดิคังซี เขาได้รับแต่งตั้งให้เป็นราชทูตและลงนามในสนธิสัญญาเนอร์ชิงสค์กับจักรวรรดิรัสเซีย ในรัชสมัยของซาร์อีวานที่ 5 แห่งรัสเซีย เมื่อ พ.ศ. 2232.
ซอมบี้ที่รัก
ซอมบี้ที่รัก (Warm Bodies) เป็นภาพยนตร์อเมริกันแนวโรแมนติกอาถรรพณ์ ค.ศ. 2013 ภาพยนตร์ตลกซอมบี้นี้อิงจากนวนิยายชื่ออังกฤษเดียวกันของไอแซค มาเรียน ที่ได้รับความนิยมใน ค.ศ. 2011 กำกับและเขียนบทโดยโจนาธาน เลอวีน นำแสดงโดยนิโคลัส ฮอลท์ และเทเรซา พาล์มเมอร์
ภาพยนตร์ชุดนี้เน้นไปที่การพัฒนาความสัมพันธ์ระหว่างหญิงสาวชื่อจูลี่ และซอมบี้ที่มีชื่อว่า "อาร์" แล้วในที่สุดความรักของพวกเขาก็ได้รับการก่อตัวขึ้น ภาพยนตร์ชุดนี้จัดได้ว่าหายากที่จะแสดงให้เห็นถึงความเป็นมนุษย์ในตัวละครที่เป็นซอมบี้ และยังเป็นเรื่องที่ไม่ธรรมดาเนื่องด้วยเป็นการเล่าเรื่องราวจากมุมมองของฝ่ายซอมบี้
การเปิดตัว
ซอมบี้ที่รัก ได้รับการเปิดตัว ณ วันที่ 31 มกราคม ค.ศ. 2013 ที่ฟิลิปปินส์, กรีซ และรัสเซีย รวมถึงได้เปิดตัวในวันที่ 1 กุมภาพันธ์ ค.ศ. 2013 ในสหรัฐอเมริกา, วันที่ 7 กุมภาพันธ์ ค.ศ. 2013 ในอิตาลี และวันที่ 8 กุมภาพันธ์ ค.ศ. 2013 ที่สหราชอาณาจักร ทั้งนี้ ซอมบี้ที่รัก ได้รับการเปิดตัวในหลายประเทศช่วง 31 มกราคม ถึง 11 เมษายน ค.ศ. 2013
การตอบรับ
ภาพยนตร์ชุดนี้ได้รับการกล่าวถึงในเชิงบวกจากนักวิจารณ์ โดยได้รับค่า 78% ซึ่งอยู่ในระดับ "สด" ตามเกณฑ์ของเว็บไซต์รอทเทนโทเมโตโดยอิงจาก 93 ความเห็น ด้วยมติเอกฉันท์ที่ระบุว่า "แม้ภาพยนตร์ชุดนี้อาจจะไม่ได้ใช้ประโยชน์จากการเล่นสำนวนโวหารได้อย่างเต็มที่ เนื่องด้วยสภาพของเนื้อเรื่อง หากแต่ ซอมบี้ที่รัก ยังคงมีความน่ารัก โดยมีการแสดงที่ถือว่าค่อนข้างดีสำหรับบทของตัวเอก" และในช่วงวันหยุดสุดสัปดาห์ของการเปิดตัว ภาพยนตร์ชุดนี้สามารถทำรายรับที่ 20.4 ล้านดอลลาร์สหรัฐ
รางวัล
ซอมบี้ที่รัก ได้รับรางวัลทีนช้อยส์อะวอร์ด (Teen Choice Awards) สาขา Choice Movie Breakout ประจำปี ค.ศ. 2013
วาฬหัวคันศร
วาฬหัวคันศร หรือ วาฬโบว์เฮด (bowhead whale; ) เป็นสัตว์เลี้ยงด้วยนมในทะเลขนาดใหญ่ จำพวกวาฬชนิดหนึ่ง จัดเป็นวาฬไม่มีฟัน หรือวาฬบาลีนชนิดหนึ่ง
วาฬหัวคันศร จัดเป็นวาฬที่มีขนาดใหญ่ที่สุดชนิดหนึ่ง ตัวผู้เมื่อโตเต็มที่มีความยาวได้ถึง 20 เมตร น้ำหนักกว่า 100 ตัน วาฬหัวคันศรมีจุดเด่น คือ มีส่วนหัวที่ใหญ่ ใต้คางหรือกรามเป็นสีขาว มีปากกว้างใหญ่คล้ายหัวคันธนู มีรูจมูกขนาดใหญ่อยู่ด้านบนหัว ส่วนหัวที่ใหญ่นี้สามารถใช้กระแทกน้ำแข็งที่หนาเป็นเมตรให้แตกแยกออกจากกันได้ ซึ่งต้องใช้แรงมากถึง 30 ตัน เพราะเป็นวาฬที่อาศัยอยู่แถบอาร์กติก ซึ่งเป็นสถานที่ ๆ หนาวเย็นและห่างไกลมากที่สุดแห่งหนึ่งของโลก นอกจากนี้แล้ววาฬหัวคันศรยังถือเป็นสัตว์เลี้ยงลูกด้วยนมที่มีอายุยืนที่สุดในโลกอีกด้วย โดยตัวที่มีอายุมากที่สุดมีบันทึกว่ามากถึง 211 ปี
วาฬหัวคันศร กินแพลงก์ตอนสัตว์ เช่น ไรทะเล หรือเคย เป็นอาหาร โดยกินได้เป็นปริมาณมากถึง 30 ตันภายในเวลา 1-2 เดือน และจะกินเช่นนี้ไปตลอดทั้งปี สามารถดำน้ำได้ลึกถึง 500 เมตร และกลั้นหายใจได้นานถึง 50 นาที
วาฬหัวศร เป็นวาฬที่มีพฤติกรรมว่ายอพยพไปมาระหว่างทะเลและมหาสมุทรต่าง ๆ ตามแต่ละฤดูกาล ปริมาณของวาฬหัวคันศรในช่วงฤดูหนาวในอ่าวฮัดสัน มีจำนวนนับพัน และจะว่ายน้ำออกสู่มหาสมุทรเปิดไปยังน่านน้ำแคนาดาเพื่อหาอาหาร เช่น อ่าวแลงคาสเตอร์ซาวด์ ในช่วงฤดูใบไม้ร่วงจะว่ายลงใต้เพื่อหาอาหารในช่วงฤดูหนาว รวมระยะทางราว 4,000-5,000 กิโลเมตร สามารถว่ายน้ำได้นับพันกิโลเมตรภายในระยะเวลา 1-2 สัปดาห์ โดยพักเป็นระยะ ๆ โดยลอยตัวอยู่นิ่ง ๆ เหมือนว่าหลับ ในฤดูใบไม้ผลิเมื่อน้ำแข็งแตกออก จะว่ายข้ามอ่าวดิสโค เพื่อไปใช้ชีวิตในช่วงฤดูร้อนที่น่านน้ำแคนาดา อาจจะมีจำนวนประชากรวาฬที่มาจากอ่าวอลาสกาเข้ามาผสมรวมอยู่กับวาฬที่อาศัยอยู่บริเวณอาร์กติกด้วย ทำให้เหมือนมีปริมาณวาฬที่มากขึ้น คาดการว่ามีประชากรวาฬหัวคันศรนอกอลาสกาประมาณ 12,000 ตัว
วาฬหัวคันศร เมื่อโตเต็มที่บางครั้งจะมีพฤติกรรมรวมตัวกันเป็นกลุ่มอย่างมีแบบแผน โผขึ้นเหนือผิวน้ำ รวมถึงสะบัดครีบหาง ดำผุดดำว่ายเช่นนั้นเหมือนเล่นหรือเกี้ยวพาราสีกัน แม้กระทั่งพ่นลมจากรูบนหัว วาฬหัวคันศรเป็นวาฬที่สื่อสารกันเองและนำทางโดยใช้เสียง สามารถที่รับฟังเสียงของวาฬชนิดอื่นรวมถึงพวกเดียวกันเองได้ไกลนับหลายร้อยหรือพันกิโลเมตร เนื่องจากเสียงสามารถเดินทางไปได้ไกลกว่าในอากาศ จากการศึกษาพบว่าวาฬหัวคันศรสามารถส่งเสียงร้องได้มากถึง 2 เสียงในเวลาเดียวกัน และยังสามารถเลียนเสียงวาฬชนิดอื่น เช่น วาฬเบลูกา ได้อีกด้วย รวมถึงเปลี่ยนเสียงร้องไปในทุก ๆ ปี แต่ก็เป็นวาฬที่มีพฤติกรรมการระแวดระวังภัยสูง แม้ได้ยินเสียงน้ำกระเพื่อมเพียงเล็กน้อยก็จะหลบหนีไปจากบริเวณนั้นเพื่อความปลอดภัย จึงทำให้มนุษย์เข้าใกล้ได้ยากมาก thumb|left|วาฬหัวคันศร thumb|left|ลักษณะของกรามที่เป็นสีขาว วาฬหัวคันศร ถือเป็นวาฬชนิดหนึ่งที่มีการล่าเป็นอย่างหนัก โดยเฉพาะในช่วงศตวรรษที่ 19 แม้จะมีรูปร่างที่ใหญ่โตและมีพละกำลังมหาศาล แต่วาฬหัวคันศรเมื่อถูกล่าจะหนีเพียงอย่างเดียว โดยนักล่าจะใช้ฉมวกยิงพุ่งไปยังหลังวาฬเพื่อให้มันลากเรือไป จนกระทั่งหมดแรงและลอยน้ำอยู่นิ่ง ๆ หรือกระทั่งถูกยิงอย่างรุนแรง ก็สามารถทำให้ส่วนหัวตกลงกระแทกกับพื้นทะเลทำให้กรามหักและตายลงได้ โดยนักล่าวาฬจะดักรอวาฬที่ว่ายอพยพไปมาในทะเลแถบอาร์กติก ซึ่งวาฬหัวคันศรสามารถให้ไขมันและน้ำมันเพื่อการบริโภคและนำไปทำเป็นสบู่หรือเนยเทียม รวมถึงไขวาฬต่าง ๆ โดยวาฬหัวคันศรถือเป็นวาฬชนิดที่มีไขมันมากที่สุด เป็นวาฬที่มีรูปร่างอ้วนที่สุด มีชั้นไขมันที่หนามาก น้ำหนักตัวกว่าร้อยละ 50 เป็นไขมัน ในเดือนสิงหาคม ค.ศ. 1823 เรือล่าวาฬสัญชาติอังกฤษลำหนึ่งมีบันทึกว่า ในอ่าวแลงคาสเตอร์ซาวด์ วาฬหัวคันศรถูกฆ่าตายและทิ้งซากลอยอยู่เต็มไปหมดนับร้อย ๆ ตัว ซากวาฬอยู่ทิ้งเกลื่อนทั้ง ๆ ที่ยังมีเนื้อติดอยู่ เพราะไม่มีตลาดรองรับ ในปีนั้นมีวาฬหัวคันศรถูกฆ่าตายไปมากถึง 1,406 ตัว
อุตสาหกรรมการล่าวาฬมาหยุดเอาเมื่อเข้าสู่ศตวรรษที่ 20 เมื่อก๊าซเข้ามาแทนที่น้ำมันวาฬ ในปี ค.ศ. 1935 วาฬหัวคันศรถูกจัดให้เป็นสัตว์ชนิดแรกของโลกที่ถูกจัดเป็นสัตว์คุ้มครอง และเริ่มมีกำหนดข้อบังคับเพื่อคุ้มครองสัตว์
มัสซีโม ออดโด
มัสซิโม่ ออดโด (Massimo Oddo)  เกิดเมื่อวันที่  14 มิถุนายน ค.ศ. 1976 ต่ำแหน่งกองหลังฝั่งขวา ปัจจุบันเล่นให้กับสโมสร เอซี มิลาน ในอิตาลี
1976
เกียนสิด
เกียนสิด หรือ เกนหวน (เสียชีวิต c. พฤษภาคม ค.ศ. 189) มีชื่อในสำเนียงจีนกลางว่า เจี่ยนชั่ว  เป็นตัวละครในวรรณกรรมจีนอิงประวัติศาสตร์เรื่องสามก๊ก ขันทีในยุคราชวงศ์ฮั่นตอนปลาย เป็นสมาชิกขันทีของคณะสิบขันที และเป็นขันทีที่มีอำนาจมากในรัชสมัยของพระเจ้าเลนเต้
เมื่อพระเจ้าเลนเต้ประชวรหนักใกล้สวรรคต พระองค์ได้เรียกเกียนสิดมาปรึกษาเรื่องรัชทายาท เกียนสิดแนะนำว่าควรให้หองจูเหียบซึ่งเป็นพระโอรสองค์เล็กขึ้นครองราชย์ แต่เนื่องจากโฮจิ๋น พระปิตุลาของหองจูเปียนพระโอรสองค์โตยังกุมอำนาจทางการทหารอยู่ จึงควรให้สังหารโฮจิ๋นเสีย พระเจ้าเลนเต้ทรงเห็นชอบจึงส่งคนไปเรียกโฮจิ๋นเพื่อลวงสังหาร แต่แผนการของเกียนสิดกลับรั่วไหล โฮจิ๋นทราบความจึงคิดกำจัดเหล่า 10 ขันที
อ้างอิง
189
ลิขิตฟ้าชะตารัก
ลิขิตฟ้าชะตารัก (The Lucky One) เป็นภาพยนตร์อเมริกันแนวโรแมนติก ในปี ค.ศ. 2012 กำกับการแสดงโดย สกอตต์ ฮิกส์ และเขียนบทโดย วิล เฟทเทอร์ ดัดแปลงจากนิยายขายดีในชื่อเดียวกันของ นิโคลัส สปากส์ นำแสดงโดย แซค แอฟรอน, เทย์เลอร์ ชิลลิง, เจ อาร์. เฟอร์กูสัน และ บลายธ์ แดนเนอร์
เรื่องย่อ
เป็นเรื่องราวของโลแกน ทีโบต์ (แซค แอฟรอน) นาวิกโยธินหนุ่มที่เก็บรูปหญิงสาวคนหนึ่งได้ในขณะเข้าร่วมสงครามกับอิรัก รูปถ่ายใบนั้นกลายเป็นเครื่องรางคุ้มครองให้เขารอดชีวิตกลางสมรภูมิรบครั้งแล้วครั้งเล่า หลังจากปลดประจำการ เขาจึงทำตามคำแนะนำของเพื่อนรัก เพื่อออกตามหาหญิงสาวในรูป จนก่อตัวเป็นความรัก ด้วยชะตาฟ้าลิขิตให้คนทั้งสองได้พบกัน
ฟุตบอลทีมชาติเชโกสโลวาเกีย
ฟุตบอลทีมชาติเชโกสโลวาเกีย (Československá fotbalová reprezentace, Československé národné futbalové mužstvo) เป็นทีมฟุตบอลตัวแทนจากเชโกสโลวาเกียในช่วง พ.ศ. 2465-2536 (ค.ศ. 1922-1993) ภายหลังประเทศนี้ได้แยกออกเป็นสาธารณรัฐเช็กและสาธารณรัฐสโลวัก ทีมชาติจึงได้ถูกแบ่งออกเป็นทีมชาติเช็กเกียและทีมชาติสโลวาเกีย
ปัจจุบันทีมชาติเช็กเกียถือเป็นผู้สืบทอดทีมชาติเชโกสโลวาเกียแต่เพียงผู้เดียว ภายใต้การรับรองของฟีฟ่าและยูฟ่า
ทีมชาติเชโกสโลวาเกียนี้ได้อันดับรองชนะเลิศในฟุตบอลโลก 2 ครั้งใน ฟุตบอลโลก 1934 และฟุตบอลโลก 1962 ชนะเลิศฟุตบอลยูโร ในฟุตบอลยูโร 1976 และยังคงได้เหรียญทองฟุตบอลโอลิมปิก 1980 ที่มอสโก และเหรียญเงินโอลิมปิก 1964 ที่ โตเกียว
อยู่เพื่อรัก
"อยู่เพื่อเกลียด" เป็นเพลงประกอบละครโทรทัศน์เรื่อง จ้าวพายุ ทางช่อง 5 ขับร้องโดย นภัทร อินทร์ใจเอื้อ หรือ กัน เดอะสตาร์ นักร้องจากเวทีเดอะสตาร์ ค้นฟ้าคว้าดาวปี 6 ประพันธ์เนื้อร้องโดย นาโต้ แต่งทำนองโดย นราธิป ปานแร่ และเรียบเรียงโดย ธนเดช ผาสุขธรรม ออกจำหน่ายในวันที่ 28 ตุลาคม พ.ศ. 2556 ส่วนมิวสิกวิดีโอนี้ เผยแพร่ครั้งแรกในวันที่ 27 พฤศจิกายน พ.ศ. 2556 เวลา 20.00 น ในยูทูบ
การตอบรับ
เพลง "อยู่เพื่อรัก" ได้อันดับ 1 ของชาร์ต GMM Grammy Gmember Song Chart Top 100 ประประจำวันที่ 28 ตุลาคม พ.ศ. 2556 และ GMM Grammy Gmember MV Chart Top 5 ประจำวันที่ 28 ตุลาคม พ.ศ. 2556 จากการจัดอันดับของเว็บไซต์ Gmember.com
ป้อมปราการสกอเปีย
ป้อมปราการสกอเปีย (Скопско Кале; ; Üsküp Kalesi) หรือที่เรียกกันทั่วไปว่า กาแล (มาจากคำ kale ซึ่งแปลว่า "ป้อมปราการ" ในภาษาตุรกี) เป็นป้อมปราการเก่าแก่ที่ตั้งอยู่ในเมืองเก่าของสกอเปีย เมืองหลวงของมาซิโดเนียเหนือ ตั้งอยู่ในเขตเทศบาลแซนตาร์ และตั้งอยู่บนจุดที่สูงที่สุดในเมืองที่มองเห็นแม่น้ำวาร์ดาร์ ป้อมปราการนี้ปรากฏในตราอาร์มของสกอเปียซึ่งรวมอยู่ในธงประจำเมืองด้วย
ประวัติศาสตร์
ป้อมปราการรุ่นแรกสร้างขึ้นในคริสต์ศตวรรษที่ 6 บนพื้นที่ที่มีผู้คนอาศัยอยู่ในช่วงยุคหินใหม่และยุคสำริด (ประมาณ 4,000 ปีก่อนคริสต์ศักราชเป็นต้นมา) โดยสร้างด้วยหินปูนสีเหลืองและแทรเวอร์ทีน พร้อมกับชิ้นส่วนของจารึกภาษาละติน วัสดุสำหรับสร้างป้อมปราการมีต้นกำเนิดมาจากเมืองสกูปีของโรมันซึ่งถูกทำลายจากแผ่นดินไหวใน ค.ศ. 518
เชื่อกันว่าป้อมปราการแห่งนี้สร้างขึ้นในสมัยการปกครองของจักรพรรดิยุสตินิอานุสที่ 1 และสร้างเพิ่มเติมในช่วงคริสต์ศตวรรษที่ 10 และ 11 ทับซากเดิมจากสมัยจักรพรรดิยุสตินิอานุส ซึ่งอาจถูกทำลายเนื่องจากสงครามและการสู้รบในภูมิภาค เมืองนี้เป็นเมืองหลวงของจักรวรรดิบัลแกเรียที่ 1 ระหว่าง ค.ศ. 992–1015 และเป็นศูนย์กลางของการลุกฮือของจักรวรรดิบัลแกเรียเพื่อต่อต้านจักรวรรดิไบแซนไทน์ภายใต้การปกครองของแปเตอร์ แดลยัน ไม่ค่อยมีใครรู้เกี่ยวกับป้อมปราการในสมัยกลางนอกเหนือจากเอกสารบางส่วนที่อธิบายลักษณะของป้อมปราการไว้เพียงเล็กน้อย
ใน ค.ศ. 1346 ที่ป้อมปราการสกอเปีย สแตฟันได้รับตำแหน่งจักรพรรดิในพิธีราชาภิเษกและได้ย้ายเมืองหลวงของจักรวรรดิเซอร์เบียมายังสกอเปีย
ป้อมปราการถูกทำลายบางส่วนอีกครั้งจากแผ่นดินไหวใน ค.ศ. 1963 แต่ไม่ได้ถูกสร้างขึ้นใหม่จนกระทั่งเมื่อไม่นานมานี้
สหพันธรัฐไนจีเรีย
สหพันธรัฐไนจีเรีย (Federation of Nigeria) เป็นอดีตรัฐที่ดำรงสถานะก่อนหน้าสหพันธ์สาธารณรัฐไนจีเรีย ระหว่างปี ค.ศ. 1954 จนถึง ค.ศ. 1963 เป็นเขตปกครองตนเองจนกระทั่งได้รับเอกราชในวันที่ 1 ตุลาคม ค.ศ. 1960 โดยปกครองภายใต้ระบอบราชาธิปไตยภายใต้รัฐธรรมนูญโดยมีสมเด็จพระราชินีนาถเอลิซาเบธที่ 2 เป็นพระประมุข
อาบูบาการ์ ตาฟาวา บาเลวา ดำรงตำแหน่งนายกรัฐมนตรี (และ หัวหน้ารัฐบาล)
สมเด็จพระราชินีนาถเอลิซาเบธที่ 2 แห่งสหราชอาณาจักรเสด็จเยือนไนจีเรีย:
เหอเซียนกู
เอกสาร เซียนฝัวฉีจง (仙佛奇蹤) ว่า นางเป็นบุตรหญิงของเหอ ไท่ (何泰) ซึ่งมีภูมิลำเนาอยู่ที่เจิงเฉิง (增城) ในกวั่งตง (广东) เมื่อนางเกิด มีผมยาว 6 เส้นอยู่บนกระหม่อม ครั้นนางอายุได้ 16 ปี นางฝันว่า เทวดาองค์หนึ่งมาบอกว่า บริโภคผง "ยฺหวินหมู่" (雲母) คือ หินไมกาที่บดเป็นผง แล้วจะเป็นอมตะ นางก็ปฏิบัติตาม ทั้งยังรักษาพรหมจรรย์ และถือศีลอดแบบพี่กู่ (辟穀) คือ งดบริโภคธัญพืชบางประเภท ต่อมา พระนางอู่ เจ๋อเทียน (武則天) รับสั่งเรียกนางเข้าราชสำนัก แต่นางหายตัวไประหว่างเดินทาง ภายหลัง นางได้กลายเป็นเซียนและขึ้นสวรรค์ไป ณ วันหนึ่งในปีจิ่งหลง (景龍; คือ ช่วง ค.ศ. 707–710) ของรัชกาลจักรพรรดิถังจงจง (唐中宗)
นางมักได้รับการแสดงภาพว่า ถือดอกบัว บางคราวก็ถือเครื่องดนตรีที่เรียก "เชิง" (笙) บางคราวก็ถือแส้หรือกระบวย บางคราวก็มีนกการเวก (凤凰) เคียงคู่อยู่ด้วย
กูเกิล ดูเดิล
กูเกิล ดูเดิล (Google Doodle) เป็นการปรับเปลี่ยนชั่วคราวบนหน้าโฮมเพจของกูเกิล เพื่อร่วมเฉลิมฉลองหรือรำลึกถึงเหตุการณ์ เทศกาลหรือวันคล้ายวันเกิดของบุคคลสำคัญต่าง ๆ ดูเดิลแรกถูกออกแบบโดย 2 ผู้ก่อตั้งบริษัทกูเกิลคือ แลร์รี เพจและเซอร์เกย์ บริน เมื่อพวกเขาเข้าร่วมเทศกาลเบิร์นนิงแมน (Burning Man) ในปี ค.ศ. 1998 ดูเดิลต่อ ๆ มาส่วนใหญ่เป็นผลงานของเดนนิส ฮวาง (Dennis Hwang) และทีมงานที่เรียกตัวเองว่า "ดูเดลอส์" (Doodlers) ในช่วงแรก ดูเดิลจะเป็นเพียงภาพนิ่ง จนกระทั่งในปี ค.ศ. 2010 ดูเดิลที่รำลึกถึงวันคล้ายวันเกิดของไอแซก นิวตัน ก็เป็นดูเดิลแรกที่เป็นแอนิเมชัน หลังจากนั้นไม่นาน ดูเดิลที่เฉลิมฉลองในโอกาสครบรอบ 30 ปีของเกม แพ็ก-แมน ก็เป็นดูเดิลแรกที่เป็นแบบมีปฏิสัมพันธ์ (interactive) กับผู้ใช้
นอกจากนี้ กูเกิลยังจัดงาน "Doodle 4 Google" ซึ่งเป็นงานประกวดดูเดิลของนักเรียนในแต่ละประเทศ รวมถึงประเทศไทยด้วย และผลงานที่ชนะเลิศจะได้รับการแสดงบนหน้าโฮมเพจของกูเกิลในประเทศนั้น ๆ
ยุทธการที่ฟรีทลันท์
ยุทธการที่ฟรีทลันท์ (bataille de Friedland) เป็นการปะทะครั้งสำคัญในสงครามนโปเลียน ระหว่างจักรวรรดิฝรั่งเศสนำโดยนโปเลียนที่ 1 กับจักรวรรดิรัสเซียนำโดยนายพลเคานต์แห่งเบ็นนิชเซิน ซึ่งในศึกครั้งนี้ นโปเลียนได้รับชัยชนะขาดลอยจนทำให้กองทัพรัสเซียร่นถอยอย่างอลหม่านข้ามแม่น้ำอัลเลอในช่วงท้ายยุทธการ สนามรบของศึกครั้งนี้ตั้งอยู่ที่ฟรีทลันท์ของปรัสเซีย ซึ่งปัจจุบันอยู่ในแคว้นคาลินินกราดของรัสเซีย
ชัยชนะของฝรั่งเศสในศึกนี้ มีมากพอจะโน้มน้าวให้รัสเซียเห็นความจำเป็นในการทำสันติวิธี ยุทธการครั้งนี้เสมือนเป็นจุดสิ้นสุดของสงครามสหสัมพันธมิตรครั้งที่สี่ เมื่อจักรพรรดิอะเลคซันดร์ที่ 1 แห่งรัสเซีย จำยอมเข้าสู่การเจรจาสันติภาพกับนโปเลียน จนเกิดเป็นสนธิสัญญาทิลซิท ว่าด้วยการที่จักรวรรดิรัสเซียจะเข้าร่วมการปิดล้อมภาคพื้นทวีปต่อสหราชอาณาจักร และว่าด้วยการที่ราชอาณาจักรปรัสเซียสูญเสียดินแดนมหาศาล ซึ่งดินแดนที่สูญเสียดังกล่าวถูกยกให้แก่ราชอาณาจักรเว็สท์ฟาเลินที่สถาปนาขึ้นใหม่และถูกปกครองโดยเฌโรม โบนาปาร์ต อนุชาของนโปเลียน นอกจากนี้ สนธิสัญญาทิลซิทยังทำให้ฝรั่งเศสเข้าควบคุมหมู่เกาะไอโอเนียน อันเป็นจุดยุทธศาสตร์สำคัญในการเดินเรือเข้าออกทะเลเมดิเตอร์เรเนียน นักประวัติศาสตร์บางคนมองว่าช่วงนี้เป็นจุดสูงสุดของจักรวรรดิของนโปเลียน เนื่องจากยุโรปภาคพื้นทวีปไม่เหลืออำนาจใดที่จะต่อกรกับนโปเลียนได้อีกแล้ว
ประเทศไมโครนีเชีย
ไมโครนีเชีย (Micronesia) หรือ สหพันธรัฐไมโครนีเชีย (Federated States of Micronesia) เป็นรัฐบาลภายใต้รัฐธรรมนูญที่มีความสัมพันธ์เสรีกับสหรัฐอเมริกา ตั้งอยู่ในมหาสมุทรแปซิฟิก อยู่ทางตะวันออกเฉียงเหนือของประเทศปาปัวนิวกินี
ประเทศไมโครนีเชียจัดอยู่ในภูมิภาคไมโครนีเชีย ซึ่งประกอบด้วยเกาะเล็ก ๆ หลายร้อยเกาะ ครอบคลุมพื้นที่ 5 ประเทศกับ 2 ดินแดน คำว่า Micronesia มักจะนำมาใช้เรียกเป็นชื่อประเทศ อย่างไรก็ดี ไมโครนีเชียก็เป็นชื่ออย่างเป็นทางการของภูมิภาคนี้ด้วยเช่นกัน
ไมโครนีเชียในอดีตเป็นส่วนหนึ่งของดินแดนในภาวะทรัสตีแห่งหมู่เกาะแปซิฟิก ซึ่งเป็นดินแดนภาวะพึ่งพิงขององค์การสหประชาชาติภายใต้การบริหารของสหรัฐอเมริกา ใน พ.ศ. 2522 ไมโครนีเชียได้นำรัฐธรรมนูญมาใช้ และในพ.ศ. 2529 ได้รับเอกราชภายใต้สัญญาความสัมพันธ์เสรี (Compact of Free Association) กับสหรัฐอเมริกา ปัญหาในปัจจุบันคือ อัตราการว่างงานสูง การประมงมากเกินไป และการพึ่งพาสหรัฐมากเกินไป
ประวัติศาสตร์
ชาวยุโรปไม่ค่อยสนใจหมู่เกาะแคโรไลน์มากนัก เนื่องจากมีคุณค่าทางเศรษฐกิจน้อย เมื่อเทียบกับดินแดนอื่น ๆ ที่มีอยู่ที่อยู่ใกล้เคียง ต่อมาชาวอังกฤษและอเมริกันมาล่าวาฬ พวกนี้เข้ามาข่มเหงและนำโรคระบาดสู่ชนพื้นเมือง กลุ่มเกาะแคโรไลน์ตกเป็นอาณานิคมของหลายชาติ ตั้งแต่ สเปน ต่อมาเป็นของเยอรมันและญี่ปุ่น และหลังสงครามโลกครั้งที่ 2 ก็เป็นของสหรัฐอเมริกา ต่อมาได้รับเอกราชใน พ.ศ. 2522
การเมือง
ระบอบสหพันธรัฐ คณะรัฐมนตรีมี 14 ที่นั่ง 4 ที่นั่งมาจากผู้แทนจาก 4 รัฐ มีวาระ 4 ปี และอีก 10 คน มีวาระ 2 ปี
ภูมิศาสตร์
ไมโครนีเชีย ประกอบด้วยเกาะมากมายที่เกิดจากการแตกต่างกันไปทั้งเกาะภูเขาไฟ เกาะปะการัง ซึ่งรวมกันเรียกว่ากลุ่มเกาะแคโรไลน์
เศรษฐกิจ
เศรษฐกิจของไมโครนีเชียจำเป็นต้องพึ่งพาสหรัฐอเมริกา ซึ่งจัดสรรเงินช่วยเหลือให้ภายใต้กรอบความตกลง (Compact of Free Association) เพื่อพัฒนาโครงสร้างพื้นฐานและภาคบริการ กิจกรรมทางเศรษฐกิจของไมโครนีเชียประกอบไปด้วย การทำฟาร์ม การทำประมง รายได้จากการทำแร่บางส่วน ซึ่งไม่รวมแร่ฟอสเฟตและเครื่องปั้นดินเผาสำหรับอุตสาหกรรมท่องเที่ยว ไมโครนีเชียไม่มีสินค้าหลักที่จะนำรายได้เข้าประเทศ และต้องนำเข้าสินค้าอุปโภคบริโภคจากต่างประเทศ เป็นมูลค่าประมาณ 67.7 ล้านดอลลาร์สหรัฐต่อปี รายได้รัฐบาลมาจากเงินให้เปล่าจากต่างประเทศ และค่าธรรมเนียมจากการให้สัมปทานประมง อย่างไรก็ตาม ไมโครนีเชีย มีพื้นที่เหมาะสมต่อการเกษตร (มีพื้นที่เพาะปลูกประมาณร้อยละ 5.7 ของพื้นที่ทั้งหมด) แต่ไม่ได้พัฒนาอย่างมีประสิทธิภาพ รวมทั้งยังขาดโครงสร้างพื้นฐานต่าง ๆ รัฐบาลปัจจุบันจึงเน้นการพัฒนาการเกษตร การประมง และการท่องเที่ยวเพื่อทำรายได้ให้ประเทศ
วัฒนธรรม
เป็นวัฒนธรรมชาวเกาะ การแต่งกายไม่ว่าชายหรือหญิงเปลือยท่อนบน ท่อนล่างนุ่งผ้าคล้ายกระโปรง  ชาวเกาะสืบทอดภูมิปัญญาการต่อเรือแคนูไว้ใช้เองมานานับร้อย ๆ ปี  เรือแคนูขนาดเล็กใช้ฝีพาย  แต่เรือแคนูออกทะเลจะกางใบแล่นด้วยลม  การไปมาหาสู่ใช้วิธีเดินและเรือ  การมาเยือนผู้มาเยือนต้องมีของมาฝากเจ้าบ้าน
แหล่งข้อมลอื่น
ข้อมูลทั่วไป
สื่อข่าว
แผนที่
การเดินทาง
สภาพอากาศ
จอร์เก็น ครุธ
จอร์เก้น ครุธ (Jörgen Kruth) หรือฉายา เดอะลาสต์ไวกิ้ง เกิดวันที่ 8 พฤษภาคม ค.ศ. 1974 เป็นนักมวยไทยรุ่นซูเปอร์เฮฟวี่เวทชาวสวีเดน และเป็นนักต่อสู้แบบผสม เขาเป็นอดีตแชมป์รายการ WMC ซูเปอร์เฮฟวี่เวทมวยไทยสองสมัย เขาได้รับการจัดว่าเป็นคิกบ็อกเซอร์ชาวสแกดิเนเวียที่ยิ่งใหญ่ตลอดกาล
ประวัติและสายอาชีพ
จอร์เก้นเริ่มฝึกศิลปะการต่อสู้ครั้งแรกใน ค.ศ. 1984 เขาได้พยายามฝึกยูโดกับยูยิสสูเป็นระยะเวลาสองสามปีก่อนที่จะเปลี่ยนไปเป็นเทควันโด และไม่ได้แปรเปลี่ยนจนกระทั่งมาพบกับมวยไทยเป็นครั้งแรก เขาได้รับการฝึกโดยโป ลินด์วอล
ครุธเข้าสู่รายการต่อสู้ของมวยไทยครั้งแรกใน ค.ศ. 1988 เมื่อเขามีอายุได้ 14 ปี ต่อมา ใน ค.ศ. 1993 เขาได้เข้าแข่งขันมวยสมัครเล่น 3 ครั้ง และมวยซาวาท 2 ครั้ง และใน ค.ศ. 1994 เมื่อเขามีอายุได้ 19 ปี เขาได้รับตำแหน่งนอร์ดิกมวยไทยแชมเปียน
ใน ค.ศ. 1995 ครุธได้มีส่วนร่วมในรายการ IAMTF มวยไทยสมัครเล่นชิงแชป์โลกในกรุงเทพ เขาทำหน้าที่ของเขาทุกอย่างเพื่อสู่รอบสุดท้าย ซึ่งเขาได้แพ้ให้กับนักสู้ชาวไทยและกลับบ้านโดยได้รับเหรียญเงินในรุ่นน้ำหนักไม่เกิน 81 กก.
ใน ค.ศ. 1996 เขาได้ครองตำแหน่งมวยไทยสมัครเล่นแชมป์โลกเป็นครั้งแรกและใน ค.ศ. 1997 ก็สามารถรักษาตำแหน่งนี้ได้เป็นอย่างดี
ใน ค.ศ. 1997 จอร์เก้นได้เปลี่ยนสถานที่ฝึกฝนไปยังสโมสรปัจจุบันของเขาที่มีชื่อว่า วาเลนทูนาบ็อกซิงแคมป์ (VBC) และหนึ่งปีต่อมาเขาก็ผันไปสู่ระดับอาชีพ เขาชนะการต่อสู้ระดับอาชีพสองรายการโดยการชนะน็อคที่สนามมวยราชดำเนินที่มีชื่อเสียง ในกรุงเทพ และกลายเป็นแชมป์โลกของรายการ WKA มวยไทยครุยเซอร์เวท
ใน ค.ศ. 1999 จอร์เก้น ครุธ ได้ร่วมต่อสู้ในประเทศญี่ปุ่นเป็นครั้งแรกและสามารถชนะได้ด้วยการน็อค เขาได้พิสูจน์ความแข็งแกร่งของเขาโดยการน็อคฝ่ายตรงข้ามสามรายภายในคืนเดียว ที่รายการเค-วัน เวิลด์จีพีทัวร์นาเมนท์ ในซาเกร็บ
ใน ค.ศ. 2004 ครุธกลายมาเป็นแชมป์โลก WMC ซูเปอร์เฮฟวี่เวทมวยไทย โดยสามารถชนะนักสู้ชาวโปแลนด์-ออสเตรเลีย ที่มีชื่อว่าพอล สโลวินสกี ต่อมา ในเดือนกุมภาพันธ์ ค.ศ. 2005 เขาได้ป้องกันตำแหน่งโดยพบกับเซอร์เก เกอร์ จากประเทศเบลารุส
อำเภอปทุมราชวงศา
ปทุมราชวงศา [ปะ-ทุม-ราด-ชะ-วง-สา] เป็นอำเภอหนึ่งในจังหวัดอำนาจเจริญ
ที่ตั้งและอาณาเขต
อำเภอปทุมราชวงศาตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียง ดังนี้
ประวัติ
ในโอกาสฉลอง 200 ปีของจังหวัดอุบลราชธานี พ.ศ. 2535 นายสายสิทธิ์ พรแก้ว ผู้ว่าราชการจังหวัดอุบลราชธานีในสมัยนั้น มีดำริจะจัดตั้งอำเภอใหม่เพื่อเป็นการเฉลิมฉลองวาระจังหวัดอุบลราชธานีครบ 200 ปีเป็นกรณีพิเศษไม่ต้องผ่านการเป็นกิ่งอำเภอ โดยจัดตั้งอำเภอใหม่ให้ชื่อว่า อำเภอปทุมราชวงศา มีสถานที่ตั้ง ณ บ้านนาหว้าใหญ่ ตำบลนาหว้า อำเภอพนา โดยใช้ชื่อของพระปทุมราชวงศา (ท้าวคำผง) เจ้าเมืองอุบลราชธานีคนแรกเป็นชื่อของอำเภอ คำว่า "ปทุม" เป็นคำนามมาจากภาษาบาลีมีความหมายว่า บัวหลวง คำว่า "ปทุมราชวงศา" หมายถึง ราชวงศ์ดอกบัวหลวง ถ้าหากจะใช้ชื่อตำบลนาหว้าซึ่งเป็นที่ตั้งที่ว่าการอำเภอใหม่เป็นชื่ออำเภอ จะเป็นการซ้ำซ้อนกับอำเภอนาหว้า จังหวัดนครพนม
จังหวัดอุบลราชธานีได้ดำเนินการตามขั้นตอนต่าง ๆ ในการจัดตั้งอำเภอปทุมราชวงศาเรื่อยมาจนกระทั่ง ถึงวันที่ 1 สิงหาคม พ.ศ. 2536 เป็นต้นมา อำเภอปทุมราชวงศาจึงได้รับการจัดตั้งขึ้นโดยรวมท้องที่ตำบลลือ ตำบลห้วย และตำบลนาหว้าจากอำเภอพนา ตำบลโนนงามจากอำเภออำนาจเจริญ ตำบลหนองข่าและตำบลคำโพนจากอำเภอชานุมานเข้าด้วยกัน โดยมีพระราชกฤษฎีกาตั้งอำเภอปทุมราชวงศา จังหวัดอุบลราชธานี พ.ศ. 2536 ประกาศราชกิจจานุเบกษา เล่ม 110 ตอนที่ 87 ลงวันที่ 2 กรกฎาคม 2536 ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป
จนกระทั่งถึงวันที่ 1 ธันวาคม พ.ศ. 2536 พระราชบัญญัติจัดตั้งจังหวัดอำนาจเจริญแยกจากจังหวัดอุบลราชธานีมีผลบังคับใช้ ทำให้อำเภอปทุมราชวงศาย้ายมาขึ้นกับจังหวัดอำนาจเจริญจนถึงปัจจุบัน
การปกครองส่วนภูมิภาค
อำเภอปทุมราชวงศาแบ่งเขตการปกครองย่อยออกเป็น 7 ตำบล 73 หมู่บ้าน ได้แก่
ธนาคาร
อำเภอปทุมราชวงศามีธนาคารที่เปิดให้บริการ 5 แห่ง ประกอบด้วย
นวลปรางค์ ตรีชิต
นวลปรางค์ ตรีชิต (เกิดเมื่อวันที่ 30 กรกฎาคม พ.ศ. 2499) เริ่มต้นจากการเป็นนางแบบ ในยุคเดีย จบมัธยมจากหอวัง ลินดา ค้าธัญเจริญ, เพ็ญพร ไพฑูรย์, รุ่งนภา กิตติวัฒน์และดวงตา ตุงคะมณี จากการชักชวนของ ทอม เชื้อวิวัฒน์ ช่างภาพชื่อดังในยุคนั้น เธอถูกจัดเป็นนางแบบชั้นแนวหน้า ด้วยบุคลิกที่โดดเด่น สง่างาม ใบหน้าสวยหวานแบบหยิ่งๆ ท่าเดินเหมือนนางพญา ดึงดูดสายตาผู้ที่ได้ยล ทำให้เธอมีทั้งงานเดินแบบบนแคทวอล์คให้ห้องเสื้อต่างๆ เดินชุดเจ้าสาว เดินแบบให้โรงแรมเฟิร์สคลาสในยุคนั้น เช่น โรงแรมเอเชีย, บางกอกพาเลส, ดุสิตธานี, ฮิลตั้น, เชอราตั้น ฯลฯ อีกทั้งงานถ่ายแบบลงนิตยสารต่างๆ ทั้งนิตยสารเกี่ยวกับแม่บ้าน, ปกิณกะ และสารคดี เช่น 'สตรีสาร', 'กุลสตรี', 'ขวัญเรือน' และ 'หญิงไทย' นิตยสารสำหรับผู้หญิงนำสมัย เช่น 'สาวสยาม', 'สาวสวย' และนิตยสารในแวดวงแฟชั่นและนางแบบ เช่น 'ลลนา', 'แพรว', 'เปรียว' เป็นต้น
นวลปรางค์ ตรีชิต มีชื่อเล่นว่า "ตุ๋ย" มีชื่อจริงว่า นวลปราง ตรีชิต  ขณะที่กำลังรุ่งกับงานเดินแบบ ถ่ายแบบ ก็มีงานโฆษณาเข้ามาหลายชิ้น ด้วยหน้าตาที่สะสวย จึงไปกระทบเข้ากับสายตานักปั้นดาราอย่าง อารีย์ นักดนตรี อดีตนางเอกละครโทรทัศน์ และนักจัดละครชื่อดัง ผู้ปลุกปั้น ลินดา ค้าธัญเจริญ และ กาญจนา จินดาวัฒน์ บนเส้นทางบันเทิงมาจนปัจจุบัน อารีย์ นักดนตรี ได้ชวน  'นวลปรางค์' มาเล่นละคร โดยมอบบทเด่นให้ใน 'กุหลาบไร้หนาม' ตามด้วย 'สามอนงค์' จนโด่งดัง มีผลงานละครมากมาย แม้ช่วงต่อๆ มาจะได้รับบทเป็นตัวรอง แต่ก็มีบทเด่น เป็นสีสันของเรื่องเสมอมา
แหล่งข้อมูลอื่น
+
เอดมันด์ ฮิลลารี
เซอร์เอดมันด์ ฮิลลารี กับ เทียนซิง นอร์เกขึ้นถึงยอดเขาเอเวอเรสต์ที่ความสูง 8850 เมตร เมื่อวันที่ 29 พฤษภาคม พ.ศ. 2496 ประมาณเวลา 11:30 น. ณ เวลาท้องถิ่น (UTC-04:00)
ชื่อของเซอร์เอดมันด์ ฮิลลารี ถูกนำมาตั้งชื่อหน้าผาสูง 40 ฟุต ที่ระดับความสูง 28,840 ฟุตเหนือระดับน้ำทะเล ทางสันเขาด้านตะวันออกเฉียงใต้ของยอดเขาเอเวอเรสต์ ว่า ฮิลลารีสเตป (Hillary step) ซึ่งเป็นจุดที่ยากที่สุดของการปีนเขาช่วงสุดท้ายก่อนขึ้นถึงยอดเขา
อ้างอิง
19192008
น้ำมาว
แม่น้ำชเวลี (ရွှေလီမြစ်) เป็นแม่น้ำในประเทศจีนและประเทศพม่า ยังเป็นที่รู้จักกันในชื่อ น้ำมาว หรือ ลำน้ำมาว และเรียก แม่น้ำรุ่ยลี่ (瑞丽江) หรือแม่น้ำหลงชฺวัน (龙川江) ในภาษาจีน ความยาวของแม่น้ำช่วงแบ่งเขตแดนระหว่างจีน-พม่าเป็นระยะทาง 26 กิโลเมตร น้ำมาวเป็นแม่น้ำสาขาหนึ่งของแม่น้ำอิรวดีซึ่งเป็นแม่น้ำสายสำคัญของพม่า มีต้นน้ำในมณฑลยูนนานของจีน ไหลผ่านตอนเหนือของรัฐฉานและเขตซะไกง์ และบรรจบแม่น้ำอิรวดีที่อี้นยวา ห่างจากตะก้องไปทางเหนือ 60 กิโลเมตร และทางใต้ของกะตา
ประชากร
ภูมิภาคนี้เป็นที่อยู่อาศัยของชาวไทใหญ่เป็นหลัก ชาวกะชีนและชาวปะหล่อง และชาวจีนเล็กน้อย